Alexander episcopus .... [Fol. 24] dilectis filius magistro et prioribus ac etiam fratribus universis [ordinis Predicatorum] salutem etc... Pro reverentia beati Dominici confessoris, qui vestri sacri ordinis extitit institutor, ac etiam sancti Petri martiris (sic) professoris ejusdem, nec non pro sancte conversationis, et vite vestre meritis, delectamur vos prosequi dono gratie specialis. Hinc est quod nos, vestris supplicationibus annuentes, vobis auctoritate presentium indulgemus ut, cum generale terre fuerit interdictum, in vigiliis et festivitatibus confessoris et martiris predictorum et octo diebus immediate sequentibus, vos una cum aliis religiosis et clericis secularibus qui tunc in ecclesiis et oratoriis vestris convenerint, apertis januis, excommunicatis dumtaxat exclusis, divina officia ibi sollempniter celebrare possitis, dummodo vos et iidem religiosi et clerici, causam non dederitis interdicto, nec id vobis, et eis contingat specialiter interdicti. Nulli ergo etc.... nostre concessionis etc.... Datum Laterani, II nonas januarii. – anno septimo.